
	Проект: „Подкрепа за развитие на интегриран селски туризъм в община Мирково”

мярка 313 “Насърчаване на туристическите дейности”

от Програмата за развитие на селските райони 

за периода 2007-2013 г.

ЕВРОПЕЙСКИ ЗЕМЕДЕЛСКИ ФОНД ЗА РАЗВИТИЕ НА СЕЛСКИТЕ РАЙОНИ:

ЕВРОПА ИНВЕСТИРА В СЕЛСКИТЕ РАЙОНИ

Образеца се предоставя за информация

   


            Образец № 18а
ПРОЕКТ НА ДОГОВОР
Днес,
г. в гр. Мирково, област София, между
1. ОБЩИНА МИРКОВО, с адрес в 2086 Мирково, ул. „Александър Стамболийски” № 35, Ид. № по БУЛСТАТ 000777248, представлявана от Цветанка Петкова Йотина - кмет на община Мирково и Ненка Кръстева – Директор „Обща администрация“, от една страна, наричана по-долу за краткост ВЪЗЛОЖИТЕЛ и

2. ..........................., със седалище и адрес на управление........................................, вписано в търговския регистър на .........от ……
г., с ЕИК ..................., 
представлявано от
.....................................................................................................................................

в качеството му на
, с ЕГН …………………, наричан по-долу за краткост ИЗПЪЛНИТЕЛ, от друга страна, на основание чл. 41 от ЗОП, във връзка с Решение    № ………………..……… от ……………………….. на Кмета на община Мирково, за класиране на участниците и определяне на изпълнител на обществена поръчка с предмет „Упражняване на строителен надзор по проект: “Подкрепа за развитие на интегриран селски туризъм в община Мирково”, изпълняван по Договор № 23/313/00164 от 19.11.2012 г. за отпускане на финансова помощ по мярка 313 “Насърчаване на туристическите дейности” от Програмата за развитие на селските райони за периода 2007-2013 г., подкрепена от Европейския земеделски фонд за развитие на селските райони – за Дейност: Строително-монтажни работи за обект: Обновяване на туристическата инфраструктура - изграждане на етнографски център на открито” се сключи настоящият договор за следното:
I.ПРЕДМЕТ НА ДОГОВОРА
Чл.1.1. ВЪЗЛОЖИТЕЛЯТ възлага, а ИЗПЪЛНИТЕЛЯТ приема да изпълни обществена поръчка с предмет – услуга: „Упражняване на строителен надзор по проект: “Подкрепа за развитие на интегриран селски туризъм в община Мирково”, изпълняван по Договор № 23/313/00164 от 19.11.2012 г. за отпускане на финансова помощ по мярка 313 “Насърчаване на туристическите дейности” от Програмата за развитие на селските райони за периода 2007-2013 г., подкрепена от Европейския земеделски фонд за развитие на селските райони – за Дейност: Строително-монтажни работи за обект: Обновяване на туристическата инфраструктура - изграждане на етнографски център на открито” в съответствие с техническата спецификация, неразделна част към договора, параметрите на подадената от ИЗПЪЛНИТЕЛЯ оферта за участие в открита процедура за възлагане на обществена поръчка.
Чл.1.2. С подписването на настоящият договор ИЗПЪЛНИТЕЛЯТ декларира, че е запознат с всички негови клаузи и приложения, изразява съгласие с тях и се задължава да изпълнява всички произтичащи от тях задължения.

Чл.1.3. Настоящият договор влиза в сила от датата на подписването му. 
Чл.1.4. (2) Лицето, осъществяващо строителния надзор, контролира и носи отговорност за:

1.    
законосъобразно започване на обекта;

2.
пълнота и правилно съставяне на актовете и протоколите, съставяни по време на строително-монтажните работи;

3. 
изпълнение на строително-монтажните работи съобразно одобреният инвестиционен проект и изискванията по чл. 169, ал. 1 и 2;

4.  
спазване на изискванията за здравословни и безопасни условия на труд при изпълнение на строително-монтажните работи;

5. 
недопускане на увреждане на трети лица и имоти при изпълнение на строително-монтажните работи;

6.  
друго, съгласно нормативните изисквания.

(3) 
За осъществяването на строителния надзор Изпълнителят е длъжен да осигури лица, които притежават нужната компетентност и правоспособност.
II.СРОК И МЯСТО НА ИЗПЪЛНЕНИЕ НА ДОГОВОРА
Чл.2.1. Срокът за изпълнение на услугата, предмет на договора, е пряко свързан със срока за изпълнение на строително-монтажните работи. Срока за изпълнение на услугата – упражняване на строителен надзор е от датата на влизане в сила на договора, която е считано от датата на одобряване на проведената процедура за възлагане на обществена поръчка и подписване на анекс към договора за финансиране от страна на ДФ "Земеделие" - Разплащателна агенция, постъпване на финансови средства и Уведомяване на Изпълнителя за посочените обстоятелства до завършване и предаване на обекта на Възложителя. 
Чл.2.2. Място на изпълнение по смисъла на договора e: землището на село Мирково, област Софийска, местност „Бърдо”.
III. СТОЙНОСТ НА ДОГОВОРА. СХЕМА НА ПЛАЩАНЕ
Чл.3.1. Стойността на договора е съгласно ценовата оферта на ИЗПЪЛНИТЕЛЯ, представляваща неразделна част от този договор, в размер на ………………….. (словом ............) лева с ДДС, в.т.ч.:
............... (словом ............) лв., без включен ДДС;

............... (словом ............) лв., с включен ДДС.
Чл.3.2. Цената включват всички разходи за изпълнение - за труд, материали, механизация, печалба, за подготвителни работи, както и за други неупоменати по горе разходи и няма да бъдат увеличавани до пълното изпълнение на строежа по договор.
Чл.3.3. Схема на плащане: 
Финансирането се осъществява по Договор № 23/313/00164 от 19.11.2012 г. за отпускане на безвъзмездна финансова помощ по Мярка 313 от ПРСР 2007-2013 г., подкрепена от ЕЗФРСР. Финансирането на обекта до неговото завършване е съгласно размера на допустимите разходи по проекта. 
Плащанията се извършват по банков път на ИЗПЪЛНИТЕЛЯ, както следва: 
2.1. Авансoво плащане в размер до 50% от договорната цена – в срок до 30 (тридесет) календарни дни от одобряване на проведената процедура за възлагане на обществена поръчка и подписване на анекс към договора за финансиране от страна на ДФ "Земеделие" - Разплащателна агенция, влизане на договора с изпълнителя в сила, постъпване на финансови средства. Авансовото плащане се извършва след настъпването на посочените обстоятелства и представяне на:

- фактура за авансово плащане;

2.2. Окончателното плащане е в размер на разликата между стойността на действително извършените и приети от Възложителя работи и получените суми от аванс и междинни плащания. От него се приспадат: 1. Непризнати суми от ДФ "Земеделие", след оторизация на плащанията; 2. Всички неустойки, обезщетения и други дължими от Изпълнителя суми, за стойността с която надвишават гаранцията за добро изпълнение. Заплащането се извършва след приключване на всички дейности, подписване на Приемо-предавателен протокол за приемане на работата, окончателна проверка на изпълнените дейности от ДФ "Земеделие" и получаване на безлихвен заем от държавния бюджет за финансиране на разходите за окончателно плащане по проекта. Окончателното плащане се извършва след настъпването на посочените обстоятелства в срок до 30 (тридесет) календарни дни, и представяне на:

- фактура за окончателно плащане, съответстваща на дължимата сума след оторизация на плащанията.

Сборът от стойностите на авансовото и окончателното плащания не може да надхвърля общата стойност на договора.
Чл.3.5. (1) Извършването на окончателно плащане по настоящия договор е допустимо след одобряване на направените разходи по проекта от Управляващия орган – ДФ „Земеделие” и в рамките (до размера)  на одобрените от ДФ „Земеделие”  разходи. 

(2) За направените, но неодобрени от ДФ „Земеделие” разходи Община Мирково не носи отговорност и не дължи плащане, независимо от подписаните Приемо-предавателни протоколи за приемане на действително извършени работи. 

Чл.3.6. (1) Преди подготвяне на заявката за окончателно плащане по проекта, ВЪЗЛОЖИТЕЛЯТ извършва 100% документална проверка, базирана на техническата спецификация и сключения договор между ВЪЗЛОЖИТЕЛЯ и ИЗПЪЛНИТЕЛЯ, и всички приложими документи във връзка с верифицирането на разходите по изпълнението на обекта, изискващи се по Закона за устройство на територията /ЗУТ/ и Наредба № 32 от 12.09.2008 г. за условията и реда за предоставяне на безвъзмездна финансова помощ по мярка "Насърчаване на туристическите дейности" от Програмата за развитие на селските райони за периода 2007 - 2013 г..
(2) Комплектът от документи, придружаващ заявката за плащане по проекта, се подготвя съгласно  Наредба 32 и съдържа всички документи за това, описани в Наредбата, като например: 

-  цялата налична към момента на искането документация за съответните дейности, свързани с направените разходи по изпълнение предмета на договора;

·  приемо-предавателни  протоколи за приемане на действително извършената работа, предмет на договора, подписани от оторизирани представители на ВЪЗЛОЖИТЕЛЯ и ИЗПЪЛНИТЕЛ, включително и от строителния надзор на обекта и всички други документи, свързани с изпълненото на поръчката.

-  проформа-фактура за стойността на действително извършените работи, предмет на договора, издадена от ИЗПЪЛНИТЕЛЯ, в която е приспадната стойността на дадения аванс;

- други документи съгласно Наредба 32.

Чл.3.7. Окончателното плащане се извършва в срок до 30 (тридесет) дни след получаване на уведомителното писмо от ДФ „Земеделие” за верифициране на разходите за окончателно плащане по проекта, за което ИЗПЪЛНИТЕЛЯТ ще бъде уведомен от ВЪЗЛОЖИТЕЛЯ. 
Чл.3.8. Окончателното плащането се извършва на база издадена фактура за стойността на направените и одобрени от ДФ „Земеделие” разходи.
Чл.3.9. (1) Фактурите за извършване на плащания и проформа-фактурите се изготвят на български език, в съответствие със Закона за счетоводството. 

(2) Те следва да съдържат задължителната информация и в описателната им част се вписва задължително следния текст: „Разходът е по Договор за безвъзмездна финансова помощ № 23/313/00164 от 19.11.2012 г. по мярка 313 “Насърчаване на туристическите дейности” от  Програма за развитие на селските райони 2007-2013 г., подкрепена от Европейския земеделски фонд за развитие на селските райони.

Чл.3.10. (1) Всички разходооправдателни документи по договора-фактури и/или други документи с еквивалентна доказателствена стойност трябва да са издадени в лева.

(2) Всички плащания по договора ще се извършват в български лева.

Чл.3.11. Плащанията ще бъдат извършвани по следната банкова сметка на ИЗПЪЛНИТЕЛЯ:
IBAN -.................................................
BIG код - ………………………………

при банка - ………………….…………

Чл.3.12. Преведените средства от ВЪЗЛОЖИТЕЛЯ, но неусвоени от ИЗПЪЛНИТЕЛЯ, както и натрупаните лихви, глоби, неустойки, суми по нередности и други неправомерно получени средства от страна на ИЗПЪЛНИТЕЛЯ в изпълнение на настоящия договор се възстановяват по банковата сметка на Община Мирково: 
IBAN ................., 
BIC ....................., 
банка ............................. - офис .......................  
ІV.ПРАВА И ЗАДЪЛЖЕНИЯ НА ИЗПЪЛНИТЕЛЯ
Чл.4.1. ИЗПЪЛНИТЕЛЯТ е длъжен да извърши възложената работа точно и съгласно определените в договора срокове и условия, както и в съответствие с техническата спецификация, неразделна част от договора и всички действащи в Република България нормативни актове, техническите и законови разпоредби, техническите правила и норми.
Чл.4.2. ИЗПЪЛНИТЕЛЯТ е длъжен да извърши:

(1) Консултантска дейност и упражняване на строителен надзор по време на изпълнение на СМР, геодезическо заснемане, изготвяне на технически паспорт, съгласно Наредба № 5 от 28.12.2006г., контрол на количествата и качеството на изпълнените СМР, съобразно издаденото Разрешение за поставяне, от датата на съставяне на протокола за започване на строително-монтажните работи до приемане на обекта и с отговорност относно:


1.1.  Законосъобразното започване на обекта;


1.2. Пълнотата и правилното съставяне на актовете и протоколите по време на изпълнение;


1.3. Изпълнението на видовете СМР съобразно одобреният инвестиционен проект и в съответствие с изискванията (по чл.169, ал.1 и ал.2 на ЗУТ) на нормативните актове и технически спецификации, в т.ч.:


1.3.1. Носимоспособност, устойчивост и дълготрайност на строителните конструкции и на земната основа при експлоатационни и сеизмични натоварвания;


1.3.2. Пожарна безопасност на обекта;


1.3.3. Опазване здравето и живота на хората и тяхното имущество;


1.3.4. Безопасно ползване на обекта;


1.3.5. Опазване на околната среда по време на изпълнението, включително защита от шум, опазване на защитените територии и обекти и опазване на недвижимите паметници на културата;


1.3.6. Изпълнение на обекта в съответствие с изискванията за достъпна среда; 


1.4. Влагането на строителни продукти, оценени за съответствие със съществените изисквания към строежите – контрол върху съответствието на влаганите материали и продукти съгласно изискванията на Наредбата за съществените изисквания и оценяване на съответствието на строителните продукти; 

1.5. Контрол на количествата, качеството и съответствието на изпълняваните строителни и монтажни работи и влаганите материали с договора за изпълнение на СМР;

            1.5.1. Качеството на изпълнените строително-монтажни работи (СМР), качеството на вложените материали в съответствие с изискванията на проекта, БДС и синхронизирани европейски стандарти;


1.6. Спазването на условията за безопасност на труда, съгласно НАРЕДБА №2 от 2004 г. за минималните изисквания за здравословни и безопасни условия на труд при извършване на СМР,  издадена от министъра на труда и социалната политика и министъра на регионалното развитие и благоустройството;


1.7. Недопускането на увреждане на трети лица и имоти вследствие на изпълнение на СМР;

            1.8. Оценката за достъпност на обекта от лица с увреждания;

(2) Проверяване и подписване актове/протоколи за изпълнение на СМР, с които се документира количеството и качеството на извършените СМР на строежа. 


(3) Съставяне документацията за изпълнение на СМР и съоръжения;


(4) Даване при необходимост писмени указания за точно и качествено изпълнение на СМР и вземане технически решения, които не водят до изменение на проекта и са в обхвата на отговорност на изпълнителя; 

            (5) Ежемесечно информиране на възложителя с доклад за хода на изпълнението на възложените дейности, ресурсното обезпечаване, както и за допуснатите пропуски, взетите мерки и необходимостта от съответни разпореждания от страна на Възложителя.

            (6) След приключване на строително-монтажните работи - представяне окончателен доклад по чл.168, ал.6 от ЗУТ на Възложителя. Докладът се съставя, подписва и подпечатва от изпълнителя и от квалифицираните лица на консултантската фирма.  

Докладът съдържа задължително оценка за изпълнението на  следните условия:

            6.1. законосъобразно започване и изпълнение на СМР съобразно одобреният проект и условията на издаденото Разрешение за поставяне;

            6.2. пълнота и правилно съставяне на актовете по време на изпълнението;

            6.4. изпълнение на обекта съобразно изискванията по чл. 169, ал. 1 и 2 ЗУТ в т.ч:

            6.4.1. носимоспособност, устойчивост и дълготрайност на конструкциите и на земната основа при експлоатационни и сеизмични натоварвания;

            6.4.2. опазване здравето и живота на хората и тяхното имущество;

            6.4.3. безопасно ползване на обекта;

            6.4.4. опазване на околната среда по време на изпълнението, включително защита от шум, опазване на защитените територии и обекти и опазване на недвижимите паметници на културата;
            6.4.5. обекта трябва да е изпълнен и поддържан в съответствие с изискванията за достъпна среда;   

            6.5. вложените строителни продукти да са оценени за съответствие със съществените изисквания към строежите;

            6.6. липса на щети, нанесени на Възложителя и на другите участници в процеса, приченени от неспазване на технически правила и нормативи, и одобрените проекти;

            6.7. достъпност на обекта, вкл. и за лица с увреждания;

            6.8. годност на обекта за приемане;

      В доклада се вписват:

               - основание за издаването му, дата на съставяне, договора с Възложителя, номер и дата на лиценз, квалифицираните специалисти съгласно заверения списък, актуална регистрация, седалище, адрес на управление на юридическото лице или едноличния търговец, от когото се представлява и управлява;

               - всички съставени по време на изпълнението документи, актове, протоколи, дневници, заповедни книги и други книжа, с посочени номера и дати на съставяне (изпълнение на съответен вид строителни и монтажни работи);

               - издадени наказателни постановления, квитанции за платени глоби и имуществени санкции, ако има такива.


Чл.4.3. ИЗПЪЛНИТЕЛЯТ е длъжен да съгласува всички промени в проекта, наложили се по време на изпълнението с ВЪЗЛОЖИТЕЛЯ.

Чл.4.4. ИЗПЪЛНИТЕЛЯТ е длъжен да следи и докладва своевременно на ВЪЗЛОЖИТЕЛЯ за всички възникнали нередности, препятстващи изпълнението на договора, както и за предприетите от него мерки за тяхното ограничаване, преодоляване и отстраняване.

Чл.4.5.  ИЗПЪЛНИТЕЛЯТ  е  длъжен  да  отразява  актуалния  напредък в изпълнението на работите.

Чл.4.6. ИЗПЪЛНИТЕЛЯТ е длъжен да присъства или да оторизира лице за присъствие на работните срещи на обекта. 

Чл.4.7. ИЗПЪЛНИТЕЛЯТ е длъжен да уведомява във възможно най-кратък срок ВЪЗЛОЖИТЕЛЯ за извършени проверки и/или посещения на обекта от държавни и/или общински оторизирани органи.
Чл.4.8. ИЗПЪЛНИТЕЛЯТ е длъжен:

а) да спазва изискванията за изпълнение на мерките за информация и публичност, определени в договора за безвъзмездна помощ, след като ВЪЗЛОЖИТЕЛЯТ го запознае с тях;

б) да осигурява достъп за извършване на проверки на място и одити от страна на ВЪЗЛОЖИТЕЛЯ, на Управляващия орган на Програма за развитие на селските райони 2007-2013 г., на Министерство на земеделието и храните, на национални одитиращи власти, на Европейската комисия, на Европейската служба за борба с измамите и на Европейската сметна палата, като осигури присъствието на свой представител, както и достъп до помещения, преглед на документи и др., свързани с изпълнението на работата по договора и финансирането на проекта;

в) да изпълнява мерките и препоръките, съдържащи се в докладите от проверки на място;

г) да следи и докладва за нередности при изпълнението на договора;

д) да възстановява суми по нередности, заедно с дължимата лихва и други неправомерно получени средства;

е) да поддържа точно и ясно систематизирано счетоводство, както и пълна и точна счетоводна и друга отчетна документация за извършената дейност, позволяваща да се установи дали разходите са действително направени във връзка с изпълнението на договора;

ж) да спазва изискванията за съхранение на документацията за проекта, определени в договора за безвъзмездна помощ и в сроковете, както следва:

  - за период от 5 (пет) години от датата на сключване на договора да безвъзмездна финансова помощ за проекта.
Чл.4.9. (1) ИЗПЪЛНИТЕЛЯТ е длъжен да предприеме всички необходими стъпки за популяризиране на факта, че Европейският земеделски фонд за развитие на селските райони е финансирал или съфинансирал проекта. Такива мерки трябва да са съобразени със съответните правила за информиране и публичност, предвидени в Договора за предоставяне на безвъзмездна финансова помощ по ПРСР 2007-2012. В този смисъл, ИЗПЪЛНИТЕЛЯТ е длъжен да посочва финансовия принос на Европейския земеделски фонд за развитие на селските райони, предоставен чрез „Програма за развитие на селските райони 2007-2012 г.” в своите доклади, в каквито и да са документи, свързани с изпълнението на проекта, и при всички контакти с медиите. Той трябва да помества логото на ЕС навсякъде, където е уместно.
(2) Всяка публикация в каквато и да е форма и среда, включително Интернет, трябва да съдържа следното изявление: „Този проект е изпълнен с финансовата подкрепа на „Програма за развитие на селските райони 2007-2012 г.”, съфинансирана от Европейският земеделски фонд за развитие на селските райони. Цялата отговорност за съдържанието на публикацията се носи от ………./име на ИЗПЪЛНИТЕЛЯ/ и при никакви обстоятелства не може да се счита, че тази публикация отразява официалното становище на Европейския съюз и Управляващия орган. Всяка информация, предоставена от ИЗПЪЛНИТЕЛЯ на конференция или семинар, трябва да конкретизира, че проектът е получил финансиране от Европейският земеделски фонд за развитие на селските райони, предоставен чрез „Програма за развитие на селските райони 2007-2012 г.” 
Чл.4.10. ИЗПЪЛНИТЕЛЯТ има правото на достъп до всички части на строителната площадка и до отчети за работата и експлоатационни данни за обекта, освен ако това е в противоречие с всички уместни ограничения за сигурност от страна на ВЪЗЛОЖИТЕЛЯ.

Чл.4.11. ИЗПЪЛНИТЕЛЯТ има право да иска от ВЪЗЛОЖИТЕЛЯ да му предостави всички документи, схеми, чертежи и др. (заверени копия), които са относими към изпълнението на обекта и са необходими на ИЗПЪЛНИТЕЛЯ, за да извърши услугата точно и ефективно. Чертежите, спецификациите и другите документи, не могат да бъдат използвани или предавани на трета страна от ИЗПЪЛНИТЕЛЯ без съгласие на ВЪЗЛОЖИТЕЛЯ. 

Чл.4.12. ИЗПЪЛНИТЕЛЯТ има право:

а) да иска от ВЪЗЛОЖИТЕЛЯ съдействие във връзка с изпълнението на услугата, което ВЪЗЛОЖИТЕЛЯТ не може да откаже, когато е в границите на неговите правомощия и компетентност;

б)
 да иска възнаграждение за изпълнените качествено и в срок услуга по реда на посочената в раздел III „Схема на плащане".

V. ПРАВА И ЗАДЪЛЖЕНИЯ НА ВЪЗЛОЖИТЕЛЯ
Чл.5.1.ВЪЗЛОЖИТЕЛЯТ се задължава:

а)  да извърши плащанията по договора съгласно предвидената в раздел III схема за плащане, при съблюдаване на посочените там условия и срокове;

б)  да предостави за ползване от ИЗПЪЛНИТЕЛЯ,  всички документи, схеми, чертежи и др. (заверени копия), които са относими към изпълнението на обекта и са необходими на ИЗПЪЛНИТЕЛЯ, за да извърши услугата точно и ефективно;

в)  да оказва съдействие на ИЗПЪЛНИТЕЛЯ във връзка с изпълнението на услугата, когато е границите на неговите правомощия и компетентност;

г) да приеме работата по реда и при условията на настоящия договор.
д) да освободи  внесената/уредена гаранция за изпълнение на договора по начин и в срок предвиден по него, когато не са налице хипотезите на чл.7.3.    

Чл.5.2. ВЪЗЛОЖИТЕЛЯТ е длъжен да изпълнява задълженията си по договора с присъщата грижа, ефективност, прозрачност и добросъвестност, в съответствие с добрите практики в съответната област и да изисква същото от ИЗПЪЛНИТЕЛЯ.

Чл.5.3. ВЪЗЛОЖИТЕЛЯТ е длъжен преди извършване на плащане към ИЗПЪЛНИТЕЛЯ да извърши пълна документална проверка. Всяка документална проверка и проверка на място задължително се документира и доказателството за извършването й се съхранява в сроковете, посочени в договора за безвъзмездна финансова помощ и приложенията към него.

Чл.5.4. ВЪЗЛОЖИТЕЛЯТ е длъжен да запознае ИЗПЪЛНИТЕЛЯ с условията на Договор № 23/313/00164 от 19.11.2012 г., за предоставяне на безвъзмездна финансова помощ по Програма за развитие на селските райони 2007-2013 г. и да изисква от ИЗПЪЛНИТЕЛЯ да ги съблюдава, спазва и прилага във връзка с изпълнение на задълженията си по настоящия договор.

Чл.5.5. ВЪЗЛОЖИТЕЛЯТ е длъжен да уведомява своевременно ИЗПЪЛНИТЕЛЯ, ако настъпят промени в договора за безвъзмездна финансова помощ и приложенията към него, с цел коректното и точно изпълнение на задълженията му по него.

VI. ПРИЕМАНЕ И ПРЕДАВАНЕ НА РАБОТИТЕ
Чл.6.1. Всички обстоятелства, свързани с обекта, като започване и приемане на строително-монтажните работи, съставяне на междинни и заключителни протоколи за приемане на строително-монтажните работи и други, се документират от представителите на страните по договора.

Чл.6.2. Приемането (отчитането) на извършените работи, предмет на настоящия договор ще се удостоверява с Приемо-предавателни протоколи за установяване на действително извършени работи, подписан от страните по договора или от конкретно определени в този договор правоспособни лица. Гореизброените документи, се изготвят в три еднообразни екземпляра.
Чл.6.3. Подписването на приемо-предавателен протокол се счита за основание за искане на окончателно плащане, по реда на договора между Общината (Възложителят по този договор) и Управляващия орган.

VII. ГАРАНЦИЯ ЗА ИЗПЪЛНЕНИЕ
Чл. 7.1. При подписване на договора ИЗПЪЛНИТЕЛЯТ представя гаранция за изпълнение на задълженията си по него в размер на 3 (три) % от стойността на договора без ДДС, определена въз основа на ценовата му оферта, а именно: ……….. (…………..словом). Гаранцията се  предоставя  под формата на депозирана парична сума по банковата сметка на ВЪЗЛОЖИТЕЛЯ или като безусловна и неотменима банкова гаранция, със срок на валидност 90 /деветдесет/ дни след издаване на Приемо-предавателен протокол за извършена работа. 
Чл.7.2. Гаранцията се освобождава в едномесечен срок след изтичане на срока по чл.11.1.

Чл.7.З. Гаранцията за изпълнение на договора покрива всички щети, причинени от ИЗПЪЛНИТЕЛЯ, както и: 
· заплащане на глоби, санкции и други наложени на ВЪЗЛОЖИТЕЛЯ по вина на ИЗПЪЛНИТЕЛЯ; 
· плащане на неплатени застрахователни премии; 
· за изпълнение на предписана и неизпълнена от ИЗПЪЛНИТЕЛЯ мярка за здравословни и безопасни условия на труд и др.;

Чл.7.4. В случай на удължаване срока за изпълнение на договора, ИЗПЪЛНИТЕЛЯТ се задължава гаранцията за изпълнение на договора да покрива и този допълнителен срок.

VIII. ЗАСТРАХОВКИ
Чл.8.1. ИЗПЪЛНИТЕЛЯТ се задължава при подписване на договора да представи застрахователен договор за вреди, причинени на други участници в строителния процес и /или на трети лица, вследствие на неправомерни действия или бездействия при или по повод изпълнение на задълженията му.

Чл.8.2. Застраховката по предходната алинея се сключва за срок от 1 (една) година и при необходимост се подновява ежегодно без прекъсване, докато ИЗПЪЛНИТЕЛЯТ изпълнява работите, предмет на договора.

Чл.8.3. ИЗПЪЛНИТЕЛЯТ се задължава да представи на ВЪЗЛОЖИТЕЛЯ заверено копие от застрахователна полица и платежен документ за платени застрахователни премии за всички рискове по чл. 172, ал. 1 от ЗУТ.

IX. ИЗВЪНРЕДНИ ОБСТОЯТЕЛСТВА
Чл.9.1. ИЗПЪЛНИТЕЛЯТ е длъжен да информира незабавно ВЪЗЛОЖИТЕЛЯ за възникване на всякакви обстоятелства, които биха могли да попречат или да забавят изпълнението на договора и на обекта.

Чл.9.2.ВЪЗЛОЖИТЕЛЯТ може да спре временно изпълнението на договора изцяло или отчасти, ако възникнат извънредни обстоятелства (форсмажорно събитие), които правят продължаването му прекалено трудно или рисковано.

Чл. 9.3. Всяка от страните е длъжна да направи необходимото, за да сведе до минимум срока на спиране на изпълнението и да го възобнови веднага щом обстоятелствата позволят това, като незабавно трябва да уведоми другата страна за тези си действия.

Чл.9.4. Извънредно обстоятелство (форсмажорно събитие) е всяка непредвидена извънредна ситуация или непредотвратимо събитие от извънреден характер и извън разумния контрол на страните, която пречи на която и да било от тях да изпълнява някое от своите договорни задължения, възникването му не може да се отдаде на умисъл или непредпазливост от тяхна страна (или от страна на техни представители или служители), не е възможно да бъде предвидена при спазване на принципа на добросъвестността и се окаже непреодолима.

Чл.9.5. Дефекти в оборудването или материалите или закъснения в предоставянето им на разположение, трудови спорове, стачки или финансови затруднения не могат да бъдат използвани за позоваване на извънредна ситуация.

Чл.9.6.Страната, изправена през извънредна ситуация информира другата страна незабавно, като посочва естеството, вероятната продължителност и предвидимите последици от проблема, и предприема всички мерки за свеждане до минимум на евентуалните вреди.

X. ОТГОВОРНОСТ НА СТРАНИТЕ ПРИ НЕИЗПЪЛНЕНИЕ
Чл.10.1.При изпадане в забава спрямо срока по чл. 2.1 от договора по вина на ИЗПЪЛНИТЕЛЯ, последният дължи на ВЪЗЛОЖИТЕЛЯ неустойка в размер на 0,1 % (нула цяло и един процента) от стойността на неизпълнението за всеки ден забава, но не повече от 10% (десет) процента от общата стойност на договора.

Чл.10.2. ВЪЗЛОЖИТЕЛЯТ не отговаря за щети или понесени повреди от персонала или имуществото на ИЗПЪЛНИТЕЛЯ или неговите подизпълнители през време на изпълнение на договора или като последица от него. ИЗПЪЛНИТЕЛЯТ не може да иска промяна в стойността на договора или други видове плащания за компенсиране на такава щета или вреда.

Чл.10.3. ВЪЗЛОЖИТЕЛЯТ не носи отговорност, произтичаща от искове или жалби, вследствие нарушения на нормативни изисквания от страна на ИЗПЪЛНИТЕЛЯ, неговите служители, лица, подчинени на неговите служители, или в резултат на нарушение правата на трети лица.
Чл.10.4. Страните се освобождават от санкции за неизпълнение на задълженията си по този договор, ако причините са предизвикани от непреодолима сила по смисъла на чл.306 от ТЗ (Търговския закон). Страната, която се позовава на непреодолима сила е длъжна да представи на другата страна документи, които да доказват това и да уведоми другата страна в срок до 7 (седем) дни след настъпване на такива обстоятелства.
XI. КОНФЛИКТ НА ИНТЕРЕСИ И КОДЕКС ЗА ЕТИЧНО ПОВЕДЕНИЕ
Чл.11.1. ИЗПЪЛНИТЕЛЯТ е длъжен да уведоми незабавно ВЪЗЛОЖИТЕЛЯ за всеки конфликт на интереси, който се появи по време на изпълнение на договора, или е налице неспазване клаузите за етично поведение.

Чл.11.2. ИЗПЪЛНИТЕЛЯТ трябва да предприеме всички необходими мерки, за да предотврати или прекрати всяка ситуация, която може да компрометира независимото и обективно изпълнение на договора.

Чл.11.3. ИЗПЪЛНИТЕЛЯТ се задължава да смени незабавно всеки свой служител, участващ в изпълнението на договора, ако попадне в ситуация, която може да доведе до конфликт на интереси или е изложен на такава ситуация.

Чл.11.4. ИЗПЪЛНИТЕЛЯТ трябва да действа във всеки един момент лоялно и безпристрастно в съответствие с правилата и/или кодекса за етично поведение, както и да спазва подобаваща дискретност.

Чл.11.5. ИЗПЪЛНИТЕЛЯТ трябва да се въздържа от всякакви публични изявления във връзка с изпълнението на договора, направени без предварително писмено съгласие на ВЪЗЛОЖИТЕЛЯ, както и да се ангажира с дейност, която влиза в разрез със задълженията му по настоящия договор.

Чл.11.6. ИЗПЪЛНИТЕЛЯТ и неговите служители трябва да запазят професионална тайна по време на изпълнение на договора, както и след приключването му. Те не трябва да ползват в ущърб на ВЪЗЛОЖИТЕЛЯ информацията, която им е била предоставена и която е резултат от проучванията, тестовете и изследванията, проведени по време на и за целите на изпълнение на договора.

XII. ПРЕКРАТЯВАНЕ НА ДОГОВОРА. НЕУСТОЙКИ
Чл.12.1. Действието на настоящият договор се прекратява:

а) с изтичането на срока, за който е сключен и изпълнение на всички възложени задачи на страните по него;

б) по взаимно съгласие на страните, изразено писмено;

в) с двуседмично писмено предизвестие от ВЪЗЛОЖИТЕЛЯ при повторно и следващо неизпълнение на което и да е от задълженията на ИЗПЪЛНИТЕЛЯ, визирани в договора;

г) едностранно от ВЪЗЛОЖИТЕЛЯ, когато ИЗПЪЛНИТЕЛЯТ изпълнява и предяви иск за разплащане на извършените работи на по-висока цена от посочената от него в ценовата оферта. В този случай ИЗПЪЛНИТЕЛЯТ дължи неустойка в размер на 30% от получените до момента средства;

д) когато ИЗПЪЛНИТЕЛЯТ изпадне в несъстоятелност;

Чл.12.2. ИЗПЪЛНИТЕЛЯТ дължи връщане на неразходваната сума от получените до момента средства и неустойка в размер на 20% от получените средства, при прекратяване на договора на основание чл.12.1, буква „в”.
Чл.12.3. При едностранно прекратяване на договора от страна на ИЗПЪЛНИТЕЛЯ преди завършването на възложената работа, той заплаща неустойка, в размер на 30% от общата стойност на договора, с ДДС. 
Чл.12.4. В случаите по чл. 17.1, буква „д” ВЪЗЛОЖИТЕЛЯТ има право по всяко време да прекрати договора чрез едностранно писмено предизвестие до ИЗПЪЛНИТЕЛЯ. Договорът се прекратява без да се дължат обезщетения от ИЗПЪЛНИТЕЛЯ, при условие че прекратяването по този ред няма да препятства или затрудни упражняването на право на иск или на обезщетяване, което би възникнало след това за ВЪЗЛОЖИТЕЛЯ.

Чл.12.5. ВЪЗЛОЖИТЕЛЯТ има право да прекрати едностранно договора, ако в резултат на обстоятелства, възникнали след сключването му не е в състояние да изпълни своите задължения, включително да осигури финансов ресурс за обезпечаване изпълнението на договора.
XIII. УРЕЖДАНЕ НА СПОРОВЕ. ПОДСЪДНОСТ
Чл.13.1. Страните по договора ще решават споровете, възникнали при и по повод изпълнението на договора или свързани с договора, с неговото тълкуване, недействителност, неизпълнение или прекратяване по взаимно съгласие.

Чл.13.2. При невъзможност споровете да бъдат решени по пътя на договарянето, те подлежат на разрешаване по съдебен ред.
XIV. ДРУГИ УСЛОВИЯ
Чл.14.1. Договорът се сключва при условие, че е представена гаранция за доброто му изпълнение в пълно съответствие с договореното и документи от съответните компетентни органи, удостоверяващи липсата на определените за това обстоятелствата по чл. 47 от ЗОП, които са изисквани и приложими за настоящата поръчка.

Чл. 14.2. Договорът влиза в сила от датата на подписването му.
Чл.14.3. Настоящият договор не може да бъде изменян от страните по него. Изключение се допуска в случаите по чл. 43 от ЗОП. Ако е допуснато изменение и/или допълнение в настоящият договор, то става неразделна част от него и е валидно единствено, ако е извършено в писмена форма, подписана от страните.

Чл.14.4. Всички уведомления, съобщения, указания и др., които се предават между страните, се изпращат писмено по пощата с обратна разписка, по факс, електронна поща на посочените адреси с последващо потвърждение.

Чл.14.5. Всяка от страните по договора е длъжна да уведоми другата страна при промяна на банковата си сметка, данъчния си номер, адрес на кореспонденция или друга регистрация в срок до 5 (пет) дни от промяната.

Чл.14.6. В случай на наложени финансови корекции от страна на ДФ "Земеделие", които са в резултат на неодобрени и непризнати от ДФ „Земеделие” разходи за услугата, след оторизация на плащанията, същите се дължат от ИЗПЪЛНИТЕЛЯ.
Чл.14.7.  За случаи, неуредени с разпоредбите на настоящия договор и приложенията към него, се прилагат Търговския закон, Закона за задълженията и договорите, Договор № 23/31/00164 от 19.11.2012 г. за предоставяне на безвъзмездна финансова помощ по Програма за развитие на селските райони 2007-2013 г., сключен между Община Мирково и Държавен фонд „Земеделие”, официални документи и указания дадени от ДФЗ по ПРСР 2007-2013 г.

Чл.14.8. При промяна в нормативната уредба, засягаща настоящия договор и водеща до 
противоречие с клаузите му,  последните се привеждат в съответствие с нормативните промени.

Чл.14.9. Настоящият Договор и Приложенията към него се сключи в три еднообразни екземпляра - два за ВЪЗЛОЖИТЕЛЯ и един за ИЗПЪЛНИТЕЛЯ.
ВЪЗЛОЖИТЕЛ:

Община Мирково
Седалище: Република България

2086 село Мирково, област София, 
ул. „Александър Стамболийски” №35

БУЛСТАТ: 000777248
тел


ИЗПЪЛНИТЕЛ:

…………………………
Седалище: ………………………
ул. «
» №

ЕИК:


тел


ЗА ВЪЗЛОЖИТЕЛ:                                                               ЗА  ИЗПЪЛНИТЕЛ: 

КМЕТ: 
                                 УПРАВИТЕЛ: 


/
/
/
/
Директор „Обща администрация“:
…….
/
/
ГЛ.ЮРИСКОНСУЛТ:


/…………..…………./

Този документ е създаден в рамките на проект: „Подкрепа за развитие на интегриран селски туризъм в община Мирково”, изпълняван по Договор № 23/313/00164 от 19.11.2012 г. сключен между Община Мирково и Държавен фонд „Земеделие”, който се осъществява с финансовата подкрепа на ”Програма за развитие на селските райони 2007-2013 г.”, мярка 313 “Насърчаване на туристическите дейности”, съфинансирана от Европейския съюз чрез Европейския земеделски фонд за развитие на селските райони. Цялата отговорност за съдържанието на публикацията се носи от Община Мирково и при никакви обстоятелства не може да се счита, че този документ отразява официалното становище на Европейския съюз и Управляващия орган.

